b'\n_START_ARTICLE_\nMano dukt\xc4\x97, mano angelas\n_START_SECTION_\nTurinys\n_START_PARAGRAPH_\nNatali, po moksl\xc5\xb3 koled\xc5\xbee Monrealyje, gr\xc4\xaf\xc5\xbeta namo atostog\xc5\xb3 pas t\xc4\x97vus, ta\xc4\x8diau atmosfera \xc5\xa1eimoje slegianti, tarsi kiekvienas i\xc5\xa1 \xc5\xa1eimos nari\xc5\xb3 tur\xc4\x97t\xc5\xb3 savo paslapt\xc4\xaf._NEWLINE_Monrealyje rastas nu\xc5\xbeudytas pornografini\xc5\xb3 film\xc5\xb3 k\xc5\xabr\xc4\x97jas ir policija imasi tyrimo. Ai\xc5\xa1k\xc4\x97ja, kad keletui dien\xc5\xb3 iki nusikaltimo internete buvo patalpinta reklama, kurioje nusifilmavusi Natali ketino tiesioginiame eteryje pasimyl\xc4\x97ti su vaikinu. \xc5\xa0i\xc4\x85 reklam\xc4\x85 pamat\xc4\x97 ir jos t\xc4\x97vas \xc5\xbdermenas, m\xc4\x97gstantis naktimis nar\xc5\xa1yti pornografinius puslapius. Nor\xc4\x97damas sukliudyti filmavimui, jis skubiai i\xc5\xa1vyksta \xc4\xaf Monreal\xc4\xaf, ta\xc4\x8diau turi tik tris dienas. Jam bando pad\xc4\x97ti Natali draug\xc4\x97 Angelika, ta\xc4\x8diau laikas nenumaldomai senka, pornografijos k\xc5\xabr\xc4\x97jai neketina atsisakyti savo plan\xc5\xb3, kaip ir Natali, su\xc5\xbeinojusi apie mieste esant\xc4\xaf t\xc4\x97v\xc4\x85 ir besitikinti tokiu b\xc5\xabdu i\xc5\xa1sivaduoti i\xc5\xa1 jo perd\xc4\x97tos globos._NEWLINE_Galiausiai filmavimo ryt\xc4\x85 re\xc5\xbeisierius randamas negyvas. Kas tai padar\xc4\x97? Natali, paskutin\xc4\x99 akimirk\xc4\x85 persigalvojusi, ta\xc4\x8diau nepaj\xc4\x97gusi perkalb\xc4\x97ti film\xc5\xb3 k\xc5\xabr\xc4\x97j\xc5\xb3? T\xc4\x97vas, nerad\xc4\x99s kito b\xc5\xabdo u\xc5\xbekirsti keli\xc4\x85 dukros filmavimuisi pornografijoje? O galb\xc5\xabt ka\xc5\xbekas kitas?'